alexandrainst/scandi-wiki huggingface dataset:
Aslaug Høydal

Aslaug Høydal () var ein norsk forfattar og lærar. Ho voks opp i Seljord kommune, men vart buande i Skjåk. Barnet står i sentrum i forfattarskapet. Gjennom lærargjerninga si fekk ho innblikk i barna sine vilkår og lagnad. Høydal er mest kjend for romanane Dyr last (1963) og Tårer i sand (1969). Dei er krasse åtak på eit system som gløymer at skulen er til for barnet.

Verkliste 
 1942 - Gutane i Ramnåsheia
 1947 - Nord i Vårbuli
 1958 - Eit år ilag med borna på urdi
 1959 - Sevje
 1963 - Dyr last
 1965 - Ranka
 1969 - Tårer i sand
 1970 - I skotlina
 1974 - I gryet gror dagen
 1974 - Tussebot-sommaren
 1980 - Med ti øre i lomma
 1981 - Solbogar og isnåler
 1984 - Hønemor
 1984 - Uppkomeringar

Utmerkingar 

 Melsom-prisen 1964
 Sunnmørsprisen 1972 for Prest i såldet

Bakgrunnsstoff 
 Digitaliserte bøker av Aslaug Høydal hjå Nasjonalbiblioteket
 Om Utgard i Lundagrende i Skjåk, der Aslaug Høydal budde 

Norske pedagogar
Norske forfattarar
Nynorskforfattarar
Folk frå Seljord
Folk frå Skjåk
Vinnarar av Melsom-prisen
Rifondazione Comunista

Rifondazione Comunista, eigentleg Partitio della Rifondazione Comunista, PRC, er eit reformkommunistisk parti i Italia. Det sprang ut av det gamle italienske kommunistpartiet PCI da det blei splitta i 1991. Høgrefløya i partiet danna da det sosialdemokratiske PDS, no DS, Democratici di Sinistra, Venstredemokratane. Da PRC nekta å halde fram med å vere støtteparti for den daverande sentrum-venstreregjeringa i 1998, i protest mot ein etter deira meining nyliberal regjeringspolitikk, blei det mindre partiet PdCI, Partito dei Comunisti Italiani, skipa av dei som var usamde i denne avgjerda. Men PRC sin leiar, Fausto Bertinotti, sa seg i 2004 viljug til å gå inn i ei ny sentrum-venstreregjering for å få fjerna høgreregjeringa til statsminister Silvio Berlusconi (sidan 2001). Fausto Bertinotti er elles også leiar i det nyskipa europeiske venstrepartiet EL. PRC har 6 representantar i EU-parlamentet, der dei høyrer til venstregruppa GUE-NGL (Det sameinte europeiske venstre- Nordiske grøne venstre). PRC har ved vala fått om lag 6 prosent av stemmene totalt, men står sterkare i regionane Bologna og Toscana. 

PRC har i stor grad makta å stå fram som det fremste politiske uttrykket for dei globaliseringskritiske rørslene, men utan å prøve å underordne dei partiet. Dette har gitt dei stor sympati, men foreløpig ikkje særleg utteljing ved val. 

Politisk har PRC tatt klare oppgjer ikkje berre med stalinismen, men med sjølve den leninistiske ideen om partiet som ein fortropp som skal ta statsmakta og endre samfunnet på vegner av massane. Partiet ser seg som ein del av ei brei mangfaldig rørsle mot nyliberalisme og krig. PRC er eit klart reformkommunistisk parti, som skil seg frå både tradisjonell kommunisme og frå sentrumsorientert sosialdemokrati. 

PRC har saman med globaliseringskritikarane og fagrørsla mobilisert til store demonstrasjonar dei siste åra. Men resultata ved vala så langt har overbevist partileiinga og fleirtalet i partiet om at dei må vere viljuge til å delta i ei sentrum-venstreregjering for å moblisere veljarane i val.

Bakgrunnsstoff 
 Nettsidene til partiet

Italienske politiske parti
Sosialistiske parti
Venstresosialistar og reformkommunistar
Skipingar i 1991
Ludvig Eikaas

Ludvig Eikaas () var ein norsk kunstmålar, grafikar og kunstprofessor. Namnet kan òg verta stava Ludvik Eikaas.

Familie
Foreldra til Ludvig Eikaas var gardbrukar Daniel Eikaas og Synnøve Svidal. I 1949 gifta Eikaas seg med tekstilkunstnaren Synnøve Anker Aurdal (1908-2000). Sonen Stig Eikaas er skulptør og aktiv kulturdebattant.

Utdanning
 Statens Håndverks- og Kunstindustriskole 1942-46
 Statens Kunstakademi 1946-48 
 Kunstakademiet i København 1948

I tillegg til dei formelle studia hadde Eikaas fleire studiopphald i fleire europeiske land.

Karriere
Eikaas debuterte som målar og grafikar på Høstutstillingen i 1946. Ludvig Eikaas vert rekna som ein svært sentral kunstnar i siste halvdelen av 1900-talet grunna arbeidet hans med måling, skulpturar og særleg grafikk. Han var ein av dei første som laga nonfigurativ kunst i Noreg.. Saman med Gunnar S. Gundersen, Odd Tandberg og Tor Hoff utgjorde Eikaas ei gruppe unge kunstnarar som var pionerar innanfor den nonfigurative kunsten i Noreg. Denne gruppa vart kalla Dødsgjengen.

Ludvig Eikaas sin kunst er å finne i Nasjonalgalleriet/Nasjonalmuseet i Oslo, Riksgalleriet/Nasjonalmuseet, Bergen Billedgalleri/Bergen kunstmuseum, Henie Onstad Kunstsenter, Statens Museum for Kunst i København, Brooklyn Museum of Art, New York, Uffizi-museet i Firenze, det amerikanske Wind Symphony Orchestras permanente samling og i ei rekke private samlingar i inn- og utland.

I Sogn og Fjordane har Ludvig Eikaas laga m.a. utsmykkinga ved inngangen til Sentralsjukehuset i Førde, «Fjordhesten» ved det tidlegare posthuset i Førde, og han er meister for NRK Sogn og Fjordane sin logo «Fjordhesten».

Eikaas vart professor på Statens Kunstakademi i Oslo i 1970.

TV-intervju
NRK gjorde eit intervju med Ludvig Eikaas i 1999: Ludvig Eikaas og fela vart sendt 7. mars.

Utmerkingar
Eikaas var riddar av første klasse av St. Olavs Orden. I 1954 fekk han den internasjonale grafiske pris i Milano. Eikaas vart tildelt Fylkeskulturprisen i 1994. Eikaasgalleriet vart oppkalla etter han då han gav ei stor samling kunst til Jølster kommune.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Kjelder

Bakgrunnsstoff
 Om Ludvig Eikaas i Lokalhistoriske artiklar Sogn og Fjordane
 
 
 
 
 
 
 
 
 
 

 
 
 
 
 

Norske målarar
Folk frå Jølster
St. Olavs Orden
Forfattarar frå Jølster
Norske sakprosaforfattarar
Kjartan Slettemark

Kjartan Slettemark () var ein norsk-svensk kunstnar. Slettemark var fødd i Naustdal i Sunnfjord og  budde i Stockholm i store delar av det vaksne livet sitt, der han døydde.

Slettemark var utdanna ved Statens handverks- og kunstindustriskole i Oslo, Statens kunstakademi i Oslo, Gerlesborgskolan og Konsthögskolan i Stockholm. Som eit kunstprosjekt oppretta han ein stat utan territorie, kalla Kjartanistan, der han sjølv var «stasminister». Han var svensk og kjartanistansk statsborgar.

Slettemark fekk kunstnarløn frå den svenske staten. I 2001 vart Slettemark tildelt Norsk kulturråds ærespris.

Onkelen hans var læraren og forfattaren Aasbjørn Slettemark.

Kjelder

Bakgrunnsstoff
Skolenettet om Slettemark 
Vestfoldmuseet om Slettemark
Lydfil: NRK-intervju om Kjartanistan

Norske kunstnarar
Svenske kunstnarar
Folk frå Naustdal
Folk frå Stockholm
Vinnarar av Norsk kulturråds ærespris
Hariton Pushwagner

Hariton Pushwagner, eigentleg Terje Brofoss () var ein norsk popkunstnar. Han var utdanna ved Statens håndverks- og kunstindustriskole (1959).

I 2008 vann han Sproing-prisen for teikneserien Soft City.

Kunstkritikaren Lars Elton har kalla Brofoss for Noregs "fremste popkunstner", og la til at "han viste seg tidlig som norsk kunstlivs store rebell. Etter hvert ble han også dets største klovn. De senere årenes kommersielle suksess har gitt ham et ufortjent dårlig rykte. Mot slutten av livet fremstod han som en lettvint og overflatisk kjendiskunstner som reproduserte gamle nyheter i form av digitale trykk. De ble pøst ut i et tempo som om de kom rett fra seddelpressen"; Elton la til at "I 2012 fikk Pushwagner en stor soloutstilling i Milton Keynes i England ... [uten at] den internasjonale interessen ... [ble] videreført".

Kjende verk 
 Soft City - 1969-1975; teikneserie-roman eller billetebok 
 DADADATA: En dag i familiens Manns liv
 Illustrasjonar i boka Og resten står skrivd i stjernene av Axel Jensen.

Referansar

Bakgrunnsstoff 

https://www.nrk.no/ytring/han-ga-seg-pa-toppen-av-karrieren-1.14022188
https://www.vg.no/rampelys/i/QlBvoq/kunsteksperter-til-vg-du-blir-ikke-rik-paa-nyere-pushwagner-kunst

Kunstnarar frå Oslo
Norske teikneserieskaparar
Mellombels kvartermeister

Mellombels kvartermeister eller utskriven kvartermeister (forkorta m/Kvm) er ein grad som kan besettast av vernepliktige under fyrstegongsteneste i Sjøforsvaret. Tidlegare var dette personell som hadde sivil utdanning som til dømes skipsførar eller maskinsjef. Dei hadde då kommandomyndigheit og halv kvartermeisterløn. I dag held tradisjonen fram på ein måte som kan samanliknast med eit underoffiserskorps. Det vert gjerne plukka ut spesielt eigna personell til å vere befalet som er "nærast" dei meinige. Mogelege stillingar kan vere vaktkommandør, assisterande klasseforstandar, kursinstruktør med fleire. Storleiken på ansvar og oppgåver varierer frå avdeling til avdeling. Dei vert rekna for å vere befal på same måte som til dømes ein UB-korporal. M/Kvm skal gå gjennom eit trevekers instruktør- og befalskurs, og misser graden ved dimmisjon. M/Kvm har same uniform som ein kvartermeister, men har ei raud stripe i staden for gull. Ein mellombels kvartermeister får same løn som korporal eller utskriven leiande meinig. Dei fleste stillingane finn ein på KNM Tordenskjold på Haakonsvern Orlogsstasjon, men ein finn dei òg på til dømes KS Norge og enkelte NATO-hovudkvarter. Det er inga tilsvarande grad i Hæren og Luftforsvaret.

Sjå òg 
 Kvartermeister-aspirant
 Kvartermeister

Bakgrunnsstoff 
 Plansje over norske gradar

Norske militærgradar
Den norske marinen
Stig Elvis Furset

Stig Elvis Furset () er ein norsk forfattar, bibliotekar og Elvis-imitator. Han tok hovudfag i litteraturvitskap ved Universitetet i Bergen i 1995 med hovudoppgåva Det kløyvde ordet : om vald og religion i Flannery O'Connors The violent bear it away.

Han er oppvaksen på Husnes i Kvinnherad kommune. 

I debutromanen Den brennande sitaren let Furset forteljaren Jeremias, kommunetilsett busett i Moss, skildre fotballsesongen 2001.

Verkliste 
 Den brennande sitaren : roman (2002). Oslo, Barberblad forlag. 
 Den raude veggen. (2008). Oslo, Cappelen Damm.

Bakgrunnsstoff 
 Forfattarside hjå Barberblad forlag

Furset, Stig Elvis
Furset, Stig Elvis
Furset, Stig Elvis
Folk frå Kvinnherad
Eurokommunisme

Eurokommunisme eller reformkommunisme er ei nemning på politiske parti og retningar som av historiske eller andre grunnar kallar seg kommunistiske, men som politisk ligg på ei meir reformistisk retning. Omgrepet eurokommunisme vart først brukt om ei retning innan kommunistparti i Sør- og Vest-Europa, særleg Italia, Spania og Frankrike seint i 1970-åra, og var kjenneteikna av at dei ville vera uavhenige ovanfor det sovjetiske kommunistpartiet og at dei ville godta parlamentarisk demokrati også etter ei kommunistisk maktovertaking.

Eurokommunismen skilde seg også frå den jugoslaviske varianten (titoisme), fordi denne trass i at han var heilt sjølvstendig i høve utanlandske sentra, framleis var autoritær til ein viss grad, eit moderat eittpartisystem. Eurokommunismen godtok derimot utan atterhald det pluralistiske fleirpartisystemet i Vest-Europa.

Viktige personar for utviklinga av eurokommunismen var italienarane Antonio Gramsci, Palmiro Togliatti og Enrico Berlinguer og spanjolen Santiago Carillo.

Kjelder 
 caplex.no

Kommunisme
Europeisk politikk
Kvartermeister-aspirant

Ein kvartermeister-aspirant er ein elev ved det utskrivne befalskurset UBHH ved KNM Harald Hårfagre på Madla i Stavanger. Eleven får denne graden under praksisperioden som rekruttskuleinstruktør ved rekruttskulen KNM Harald Hårfagre. Han vert òg kalla kvamasp og det er populært mellom rekruttane å kalle han blodkvart. Ved dimmisjon eller vidare engasjement får han/ho graden kvartermeister. Ein kvartermeister-aspirant har ei raud stripe som distinksjon. Det tilsvarande i Hæren og Luftforsvaret er UB-Korporal.

Sjå òg 
 UB-Korporal
 Midlertidig kvartermeister

Bakgrunnsstoff 
 Plansje over norske gradar

Norske militærgradar
Den norske marinen
Ringebu stavkyrkje

Ringebu stavkyrkje er ei stavkyrkje på Ringebu i Innlandet som vart bygd kring 1220. 

Etter den lutherske reformasjonen vart kyrkja ombygd kring 1630 av byggmeister Werner Olsen. Det spesielle raude tårnet vart ferdig i 1631. Under ombygginga vart dei opphavlege tverrskipa, svalgang og apsis fjerna. Taket innvendig vart og senka. 

Kyrkja vart for fyrste gong måla i 1717. På eitt tidspunkt var kyrkja heilt kvitmåla. I 1921 vart kyrkja restaurert. Under dette arbeidet vart dei opphavlege fargane tekne i bruk att.

Utgravingar 
Under arkeologiske utgravingar under kyrkja i perioden 1980-1981 vart det funne nær 900 myntar og også andre funn. Dei fleste av myntane er frå mellomalderen og er datert til rundt Håkon Håkonson si tid, 1217–1263, men det er også funne nokre engelske myntar frå 1023–1029. 

Under kyrkja er det funne stolpehol etter ei eldre kyrkje som har stått på staden på 1100-talet. 
Denne kyrkja var ei såkalla stolpekyrkje som var vanleg før stavkyrkjene. 

Under utgravingane vart det funne fleire kister under golvet og i tverrskipet. 
Framståande personar, og særleg prestar og familiane deira, vart nokre gonger gravlagt under golvet i kyrkja. 
Under Ringebu stavkyrkje ligg Baronesse Sophie Amalie Rosenkrantz frå Baroniet i Rosendal. 
Grunnen til at ho fekk plass var at ho gav fleire gjenstandar til kyrkja. 
Tyskaren oberstløytnant Poul Friedrich von Dresky i det Oplandske regiment vart gravlagd under kyrkja, og fekk også ei minnetavle hengt opp. 
Det er to andre minnetavler i kyrkja, etter sokneprest Christopher Kraft og familien hans.

Kjelder 
 http://www.stavechurch.no/

Bakgrunnsstoff 
 
 

Kyrkjer i Ringebu
Norske kyrkjer frå 1200-talet
Norske stavkyrkjer frå mellomalderen
Kyrkjer i Sør-Gudbrandsdal prosti
Krosskyrkjer i Noreg
Kulturminne i Ringebu
Freda bygg i Innlandet
Tusenårsstader
Valkyrkjer i 1814
Admiral

Admiral er ein høgståande tittel, ofte den høgaste, i marinesamanheng. I det norske Sjøforsvaret er det den høgaste grada. Det er for tida berre Kongen som har denne grada, men forsvarssjefen kan òg ha henne dersom han kjem frå Sjøforsvaret. 

Omgrepet stammer frå arabisk amir-al-bahr, herre over havet. Det blei teke av sicilianarar og genovesarar som eitt ord, amiral. Etter kvart som det spreidde seg blei d-en lagt til på mange språk.

Galleri
Admiralar gjennom tidene:

Kjelder

Bakgrunnsstoff 
 Plansje over norske gradar

Militære gradar
Norske militærgradar
Den norske marinen
Uranienborg kyrkje

Uranienborg kyrkje, plassert på Uranienborghøgda i stroket Uranienborg bak Slottet i Oslo, vart vigsla den 22. desember 1886, då med 1 020 sitteplassar.

Bygget er gjeve eit nøkternt nygotisk preg og er utsmykka med glasmåleri av kunstnaren Emanuel Vigeland.

I 1930 fekk interiøret den noverande utforminga si av arkitekt Arnstein Arneberg.

Kulturminne
Uranienborg kyrkje er eit kulturminne og har nummer 85728 i Riksantikvarens kulturminnebase.

Arnstein Arneberg
Balthazar Conrad Lange
Kyrkjer i Oslo
Norske kyrkjer frå 1880-åra
Kyrkjer i Oslo Domprosti
Kulturminne i Oslo
Alen

Alen er eit gamalt lengdemål som i Noreg tilsvarar 0,6275 meter. Tre alner er ein famn. To fot er ei alen. Ordet «alen» kjem frå norrønt alin, ǫln og tyder opphavleg underarm.

Alen er òg bruka som måleeining i Det gamle testamentet, her tilsvarar ei alen om lag 0,50 meter. Paktkista var to og ei halv alen lang, halvanna alen brei og halvanna alen høg. I Det nye testamentet er det bruka romersk alen, ho er om lag 0,45 meter.

Sjællandsk alen 

I mellomalderen og fram til 1. mai 1683 utgjorde ei sjællandsk alen ca. 63,256 cm. I 1541 bestemte kongen at sjællansk alen skulle gjerast gjeldende i heile Danmark-Norge og frå 1615 var dette det einaste lovlege alen ved kjøp og sal. Det hindra likevel ikkje folk i å bruka andre alen lokalt, så lengdemålet alen har variert mykje i Danmark-Norge.

Det nye mål- og vektsystemet vart tilrettelagt av den danske astronomen Ole Christensen Rømer (1644-1710) og var tufta på rhinsk fot (31,402 cm), slik at ei sjællansk alen frå 1683 vart lik 2 rhinske fot eller 62,804 cm. Men viste det seg snart at definisjon til Rømer av den rhinske foten var bygd på ei feilanalyse. Han vart difor frå og med 10. januar  1698 omdefinert til 31,38535 cm, og samstundes vart ei sjællandsk alen justert til 62,7707 cm. Denne lengda heldt seg slik til i 1820, da ein fot i Danmark, ved kongeleg forordning, vart sett til 31,375 cm og ein alen til 62,75 cm (som i Noreg). Men denne forordninga vart oppheva i 1835 og foten sett til 31,385 cm, slik at ein alen frå då av utgjorde 62,77 cm. Denne heldt seg slik til danskane i 1907 gikk over til metersystemet.

I Skælskør på Vestsjælland fanst det òg ei lokal kortare alen, kalla Skælskøralen, som skal ha vore omkring 56,5 cm langt. Men det er uvisst i kva grad denne var i bruk utanfor Skælskør på Sjælland.

Ell 

Ein variant av alen er ell, som er eit lengdemål for klede. Éin engelsk ell svarar til 45 tommer eller 1,143 m, éin flamsk ell = 27 tommer, medan éin fransk ell = 54 tommer

Sjå òg 
 båtalen

Referansar 

Måleiningar for lengd
Gamle måleiningar
Bibelske måleeiningar
Ord frå norrønt
Famn

Famn er ei gammal eining for lengd eller eit mål for ved.  Med ein famn forstår vi i dag til vanleg ei lengd på om lag 1,88 meter eller ein vedstabel på 2,4 lauskubikkmeter.

Famn som lengdemål
Ein famn var ei lengd på tre alen, eller 1,882 meter. 
Famn vert framleis brukt av eldre fiskarar som mål på sjødjupn og lengd på fiskereiskap.

Famn som vedmål
Ein famn ved var opphavleg ei vedmengd som målte ein famn i breidd og høgd, medan lengda varierte ettersom ein selde alenved eller langved.

Då meterkonvensjonen vart innført i 1875, vart det bestemt at ein famn alenlang ved i metrisk vedmål skulle vere ein stabel 2 meter brei og 1,85 meter høg av 6 desimeter lang ved.

Ved kongeleg resolusjon av 25. juni 1936 vart det bestemt at ein famn ved skulle måle 2 m x 2 m x 1 m (4 m³), medan
 ein lakterfamn måler  2 m x 2 m x 2 m = 8 m³
 ein storfamn måler 2 m x 2 m  x 3 m = 12 m³
 ein småfamn måler 2 m x 2 m x 0,6 m = 2,4 m³

Etter Norsk Standard NS 4414 (1997):
Ein famn ved skal måle 4m x 1m x 0,60 m eller 2 m x 2 m x 0,6 m og tilsvare 2,4 lauskubikkmeter (lm³) stabla ved. 
Ein famn kappa i 30 cm lengder tilsvarer ca 3,3 lm³ ved som ikkje er stabla.
Ein storfamn ved er 2 m x 2 m x 3 m lengd.

Ved sal av kappa ved skal ein ikkje gjere fråtrekk for mellomromma mellom dei enkelte vedstykka.  Derfor vil ein famn 60 cm ved innehalde om lag 1,6 m³ fastmasse.

Brennverdiar
Ein famn (2,4 lm³) bjørkeved (25 % fuktigheit) har ein brennverdi på 2445 kWh
Ein famn granved (25 % fuktigheit) har ein brennverdi på 1935 kWh
Ein famn fureved (25 % fuktigheit) har ein brennverdi på 2240 kWh

Kjelder
Lov av 12. mai 1875 PDF 
Skogbruk i Nord-Norge  Nord-Norges skogmannsforbund 1987. Ved Arvid Sveli.  ISBN 9034911-4
Lov om mål og vekt
Heje og Nygaard Norsk Skoghåndbok 1999 Landbruksforlaget ISBN 82-529-2318-6

Måleiningar for lengd
Måleiningar for volumGamle måleiningarSkogbruk
Vedfyring
Kvadratkilometer

Kvadratkilometer er ei SI-avleia eining for måling av areal.
Symbolet for kvadratkilometer er km².

Kvadratkilometer blir brukt i samband med areal av store område, som land og sjøar.

1 km² er lik:
 arealet av eit kvadrat der kvar side er ein kilometer lang
 1 000 000 m²
 100 hektar
 1000 dekar

Og motsett:
 1 m² = 0,000 001 km²
 1 hektar = 0,01 km²
 1 dekar = 0,001 km²

SI-avleia einingar
Kvemming

Kvemming er ei nemning på personar som kjem frå Kvam herad i Hardanger. 

Sjå òg kategorien Folk frå Kvam.

Norske innbyggjarnamn
Kvam herad
Vårjamdøgn

Vårjamdøgn eller vårjamdøger er saman med haustjamdøgn dei døgna då natt og dag er like lange overalt på jorda. Etter vårjamdøgn vert dagane lengre og nettene kortare på den nordlege halvkula, der dagen ofte har markert byrjinga på våren. Skjeringspunktet mellom solbanen (ekliptikken) og himmelekvator vert kalla vårjamndøgnspunktet eller vêrpunktet. 

Vårjamdøgn kjem rundt 21. mars. Oftast fell vårjamdøgn på 21. mars som vert kalla det offisielle vårjamdøgn. Første påskedag er den første sundagen etter fullmånen som kjem etter 21. mars.

I fleire kulturar feirar ein nyttår eller vårhøgtider ved vårjamdøgn. Nauroz (persisk nyttår) blir feira på denne dagen. I delar av Aust-Europa feirar ein våren ved å brenna eller drukna dokker av Marzanna, ei gammal slavisk gudinne. Fleire nyheidenske feiringar finn stad, som den germanske høgtida ostara. Maria bodskapsdag, som vanlegvis fell på 25. mars, har òg tradisjonelt vore ein nyttårsdag i Europa. På dei britiske øyane var dette ein av «quarter days», dagar då leige skulle betalast, tenestefolk kunne hyrast og skuleterminar starta.

Sjå òg
Sommarsolkverv
Haustjamdøgn
Vintersolkverv

Kjelder

Nøyaktig tidspunkt for vårjamdøgn. 
«Spring Equinox», english-heritage.org.uk
«Vernal Equinox Pictures: First-Day-of-Spring Rituals», nationalgeographic.com

Dagar
Dynamikk i solsystemet
Tid i astronomi
Månaden mars
Sola i kulturen

en:Equinox#Names
Vikane i Herøy

Vikane er eit område og ein matrikkelgard på sørsida av Bergsøya i Herøy kommune på Sunnmøre.

Vikane går frå Igesund i sørvest til Myklebust og Eggesbø i aust. Vegen inn i Vikane kjem frå Myklebust, medan ein berre kjem seg direkte frå Igesund til fots. Bygningsmassen i Vikane er stort sett bustadhus, men i den vesle, naturlege hamna Toftestøda, finn ein fleire naust og båtplassar. Toftestøda er òg ein populær badeplass.

Vikavatnet som grunna oppdemming heng saman med Igesundsvatnet, har namnet sitt etter Vikane.

Sjå òg 
 Vikane som etternamn sjølv om desse mest sannsynleg er frå andre stadar i landet

Matrikkelgardar i Herøy i Møre og Romsdal
Vikane

Vikane er eit ord med fleire tydingar:

 Vikane er eit norsk etternamn som 223 personar hadde per mars 2005.
 Vikane er ein matrikkelgard i Herøy på Sunnmøre.

Bakgrunnsstoff 

Norske stadnamn
Norske slektsnamn
Kristin Halvorsen

Kristin Halvorsen () er ein norsk politikar for Sosialistisk Venstreparti. Ho er også partileiar i partiet og kunnskapsminister i regjeringa Stoltenberg II. Då Audun Lysbakken trekte seg frå stillinga som barneminister 5. mars 2012,  tok Halvorsen midlertidig over stillinga hans. 

Ho var finansminister i regjeringa Stoltenberg II frå 17. oktober 2005. Ho blei med dette den første kvinnelege finansministeren i Noreg, og den første finansministeren frå eit parti til venstre for Arbeidarpartiet. 20. oktober 2009 gjekk ho av som finansminister, og tok i staden over som statsråd og leiar for Kunnskapsdepartementet. 

Kristin Halvorsen vart fødd i Horten (no Borre) i Vestfold. Ho har universitetsfaga sosialpedagogikk og kriminologi (høvesvis 1,5 og 1 år, ikkje fullført nokon grad), og har arbeidd som sekretær i eit advokatfirma. Det er den einaste jobben ho har hatt utanom politikken. Ho har hatt mange tillitsverv i Sosialistisk Ungdom og SV. Halvorsen er gift med NRK-tilsette Charlo Halvorsen.

Halvorsen har vore stortingsrepresentant sidan 1989, og representerer Oslo. Ho var medlem i Utanrikskomiteen frå 1989 til 2005. Ho har også vore med i Den utvida utanrikskomiteen, Valkomiteen og Stortinget sin delegasjon for samband med EU-parlamentet. I tillegg var ho gruppeleiar for SV si stortingsgruppe frå 1997 til 2005.

I 2002 fekk Halvorsen Kommunikasjonsprisen 2002 frå Norsk Kommunikasjonsforening. Ho var den første norske partileiaren som hadde ein blogg. I 2004 gav ho ut boka Rett fra hjertet på Gyldendal forlag (Kristin Halvorsen i samtale med Ingolf Håkon Teigene).

Bakgrunnsstoff 
 Kristin Halvorsen si vevside 
 Presentasjon av Kristin Halvorsen ved stortinget.no

Fotnote 

Norske finansministrar
Norske kunnskapsministrar
Statsrådar i Regjeringa Stoltenberg II
SV-statsrådar
Leiarar for Sosialistisk Venstreparti
Stortingsrepresentantar 1989-1993
Stortingsrepresentantar 1993-1997
Stortingsrepresentantar 1997-2001
Stortingsrepresentantar 2001-2005
Stortingsrepresentantar 2005-2009
Stortingsrepresentantar 2009-2013
Stortingsrepresentantar for Oslo
Stortingsrepresentantar frå SV
Folk frå Horten
Leiarar i Sosialistisk Ungdom